b"\n_START_ARTICLE_\nEspectromorfologia\n_START_PARAGRAPH_\nL'espectromorfologia\xc2\xa0\xc3\xa9s un conjunt d'eines conceptuals que permeten descriure la forma dels sons, la seva estructura i les relacions entre ells. L'an\xc3\xa0lisi espectromorfol\xc3\xb2gic s'utilitza sovint per descriure i analitzar m\xc3\xbasica electroac\xc3\xbastica, especialment m\xc3\xbasica acusm\xc3\xa0tica. El terme va ser introduit l'any 1986 per Denis Smalley i complementa les propostes de Pierre Schaeffer, escriptor, compositor i acad\xc3\xa8mic franc\xc3\xa8s pioner de la m\xc3\xbasica concreta._NEWLINE_La feina de Schaeffer al INA/GRM de Par\xc3\xads a partir de finals dels 40, va culminar amb la publicaci\xc3\xb3 del Tractat dels objectes musicals l'any 1966. La noci\xc3\xb3 d'espectromorfologia de Smalley es basa en les teories de Schaeffer sobre l'\xc3\xbas de sistemes de classificaci\xc3\xb3 dels sons._NEWLINE_El terme que introdueix Smalley es refereix a l'an\xc3\xa0lisi de l'evoluci\xc3\xb3 morfol\xc3\xb2gica de l'espectre sonor percebuda al llarg del temps, i alhora argumenta que aquest espectre percebut no existir\xc3\xada sense una certa morfologia: s'ha de donar forma a certa entitat, i aquesta entitat ha de tenir necess\xc3\xa0riament contingut sonor."